**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov | |
| **Predkladateľ (a spolupredkladateľ)** | |
| Ministerstvo hospodárstva Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    1.3.2019 Ukončenie: 14.3.2019 |
| **Predpokladaný termín predloženia na MPK\*** | 1.4.2019 |
| **Predpokladaný termín predloženia na Rokovanie vlády   SR\*** | apríl 2019 |

|  |
| --- |
| **2.  Definícia problému** |
| Nariadenie má prispieť k riadnemu fungovaniu vnútorného trhu EÚ a odstrániť niektoré podmienky, ktoré sú prekážkami jeho fungovania, zlepšiť prístup k tovarom a službám v celej Únii v rámci voľného pohybu tovaru a služieb a predchádzať diskriminácii, ktorú uplatňuje obchodník pri predaji tovaru alebo služby, vrátane online predaja, vo vzťahu k zákazníkovi z dôvodu jeho inej štátnej príslušnosti, miesta bydliska, či sídla (tzv. geografické blokovanie). |
| **3.  Ciele a výsledný stav** |
| Cieľom nariadenia je odstrániť diskriminačné praktiky obchodníka pri cezhraničnom obchodovaní a zabezpečiť rovnaké zaobchádzanie so zákazníkmi z EÚ, v rovnakej situácii, pokiaľ možno rovnakým spôsobom pri predaji tovaru a služby cezhranične a zabrániť priamej a nepriamej diskriminácii zákazníkov obchodníkom z dôvodu inej štátnej príslušnosti, miesta bydliska, či sídla zákazníka. Cieľom návrhu zákona je zabezpečiť presadzovanie uplatňovania nariadenia v SR.   Výsledkom uplatňovania nariadenia je prístup zákazníka k online rozhraniu obchodníka (webové sídla, aplikácie) pri elektronickom obchodovaní v Únii, širšia ponuka výrobkov a služieb pre zákazníkov, uplatňovanie rovnakých všeobecných podmienok obchodníka vo vzťahu k zákazníkom, rovnaký prístup z hľadiska výberu spôsobu vykonania platobnej transakcie zákazníkmi ako úhrady za tovar alebo služby, bez ohľadu na ich štátnu príslušnosť, bydlisko, či sídlo. |
| **4.  Dotknuté subjekty** |
| Podnikatelia ako obchodníci ponúkajúci tovar alebo služby a zákazníci ako spotrebitelia, ale aj ako podniky, ktorí nakupujú tovar a služby v Únii na účely konečného použitia, mimo svojho predmetu podnikania.   O príprave návrhu zákona boli informované aj podnikateľské subjekty prostredníctvom podnikateľských zväzov, združení alebo firiem, v ktorých majú svoje zastúpenie ako napr. RÚZ, AZZZ, SOPK, Klub 500, Slovenská asociácia cestovných kancelárií, Slovenská asociácia elektronického obchodu, O2. Týmto subjektom bola ministerstvom hospodárstva zaslaná informácia o príprave návrhu predmetného zákona, ktorá bola zverejnená aj na webovej stránke ministerstva hospodárstva SR. |
| **5.  Alternatívne riešenia** |
| Súčasný právny rámec problematiky neodôvodnenej geografickej diskriminácie je riešený článkom 20 smernice č. 2006/123/ES o službách na vnútornom trhu (prebratá v SR zákonom č. 136/2010 Z. z.), avšak zasahuje najmä do oblasti služieb, vzťahuje sa teda na príjemcu služby (§ 10 zákona 136/2010 Z. z.). To však nie je z hľadiska naplnenia cieľov tejto problematiky (snaha o rovnaké zaobchádzanie so zákazníkmi v rovnakej situácii v rámci EÚ) postačujúce. Na základe toho bolo prijaté Nariadenie (EÚ) 2018/302, ktoré precizuje článok 20 a dopĺňa ho vymedzením určitých konkrétnych situácií, keď rozdielne zaobchádzanie z dôvodu štátnej príslušnosti, miesta bydliska alebo sídla zákazníka nemôže byť odôvodnené podľa článku 20. Vzhľadom na nové požiadavky a postupy v predmetnej problematike stanovené nariadením bolo potrebné prijať v SR nový právny predpis, ktorým je predkladaný návrh zákona, ktorý napĺňa požiadavky vyplývajúce z nariadenia pre členské štáty EÚ. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| Nie |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| Z návrhu zákona dotknutým subjektom (obchodníkom – podnikateľom) nevyplynú žiadne povinnosti, tie vyplývajú len z nariadenia Európskeho parlamentu a Rady (EÚ) 2018/302 o riešení neodôvodneného geografického blokovania a iných foriem diskriminácie z dôvodu štátnej príslušnosti, miesta bydliska alebo sídla zákazníkov na vnútornom trhu.  Povinnosti obchodníkov vymedzujú články 3 – 5 nariadenia vo forme zákazov, a to:  Obchodníkovi sa zakazuje  1. obmedzovať prístup zákazníka k svojmu online rozhraniu (webové sídla, aplikácie),  2. presmerovať zákazníka bez jeho výslovného súhlasu na inú verziu online rozhrania,  ktorá je odlišná od tej, ku ktorej chcel pôvodne získať prístup,  3. stanoviť rozdielne všeobecné podmienky obchodu v neprospech zákazníka,  4. určiť rozdielne podmienky na vykonanie platobnej transakcie za kúpený tovar, či  poskytnutú službu.  Predmetný legislatívny návrh bude mať marginálny potenciálne negatívny vplyv na podnikateľov – obchodníkov.  Vo väzbe na problematiku nariadenia bude SOI plniť aj úlohy vyplývajúce z iných právnych aktov EÚ týkajúce sa vzájomnej spolupráce orgánov v Únii, čo jej vyplýva z nariadení č. 2006/2004/ES, 2017/2397/EÚ a smernice č. 2009/22/ES. Z uvedeného je zrejmé, že rozsah kompetencií SOI sa opäť rozšíri. Na základe opätovného rozšírenia už aj tak značného rozsahu kompetencií SOI treba počítať od roku 2020 s personálnym dobudovaním a navýšením o desať zamestnancov a doplnením technického vybavenia, čo bude mať dopad na štátny rozpočet (kapitolu MH SR). Čiastočnou kompenzáciou zvýšených nákladov by mohli byť príjmy z pokút uložených za porušovanie nariadenia o geografickej diskriminácii, ktorých výšku však v súčasnosti nie je možné vyčísliť. |
| **11.  Kontakt na spracovateľa** |
| richard.paule@mhsr.sk  [iveta.letkova@mhsr.sk](mailto:iveta.letkova@mhsr.sk) |
| **12.  Zdroje** |
| Problematika bola prekonzultovaná so zástupcami Slovenskej obchodnej inšpekcie  (poverenej vykonávaním nariadenia (EÚ) 2018/302)  a  tiež s Odborom ochrany spotrebiteľa MH SR. Pripomienky oboch subjektov boli prevažne akceptované a zapracované do návrhu zákona. S predmetnou problematikou boli oboznámené aj dotknuté podnikateľské subjekty prostredníctvom informácie o príprave materiálu (návrhu zákona), ktorú im zaslalo v januári 2019 Centrum pre hospodárske otázky MH SR. Centrum pre hospodárske otázky zverejnilo informáciu aj na webovej stránke MH SR v zmysle Jednotnej metodiky na posudzovanie vybraných vplyvov. Zo strany podnikateľských subjektov neboli vznesené žiadne pripomienky.  Širšia laická a odborná verejnosť bola oboznámená s predmetnou problematikou prostredníctvom zverejnenia informácie o príprave materiálu na právnom a informačnom portáli Slov-lex. Verejnosť bude môcť vzniesť svoje pripomienky následne i v rámci medzirezortného pripomienkového konania. |
| **13.  Stanovisko Komisie pre posudzovanie vybraných vplyvov z PPK** |
| Komisia 15. 3 2019 vyjadrila nesúhlasné stanovisko s predloženým materiálom a predložila nasledujúce pripomienky:  K doložke vybraných vplyvov  Komisia odporúča v Doložke vplyvov v časti 10. Poznámky vyňať uvedený text a nahradiť ho časťou textu z Predkladacej správy:  „Povinnosti obchodníkov vymedzujú články 3 – 5 nariadenia vo forme zákazov, a to:  Obchodníkovi sa zakazuje  1. obmedzovať prístup k svojmu online rozhraniu (webové sídla, aplikácie) zákazníkovi,  2. presmerovať zákazníka bez jeho výslovného súhlasu na inú verziu online rozhrania,  ktorá je odlišná od tej, ku ktorej chcel pôvodne získať prístup,  3. stanoviť rozdielne všeobecné podmienky obchodu v neprospech zákazníka,  4. určiť rozdielne podmienky na vykonanie platobnej transakcie za kúpený tovar, či  poskytnutú službu.“ A na základe uvedeného napísať, že predmetný legislatívny návrh prinesie následne potencionálne (marginálne) vplyvy na podnikateľov – obchodníkov.  Posledný odsek v Doložke vplyvov v časti 10. Poznámky, ktoré predkladateľ uvádza v znení: „O príprave návrhu zákona boli informované aj podnikateľské subjekty prostredníctvom podnikateľských zväzov, združení alebo firiem, v ktorých majú svoje zastúpenie ako napr. RÚZ, AZZZ, SOPK, Klub 500, Slovenská asociácia cestovných kancelárií, Slovenská asociácia elektronického obchodu, O2. Týmto subjektom bola ministerstvom hospodárstva zaslaná informácia o príprave návrhu predmetného zákona, ktorá bola zverejnená aj na webovej stránke ministerstva“ Komisia odporúča uviesť do časti 4. Dotknuté subjekty.  K vplyvom na rozpočet verejnej správy  V doložke vybraných vplyvov je uvedené, že predmetný materiál bude mať pozitívny aj negatívny vplyv na rozpočet verejnej správy, ktorý nie je rozpočtovo zabezpečený. V analýze vplyvov na rozpočet verejnej správy sú kvantifikované výdavky na roky 2019 až 2022 v celkovej výške 217 700 eur každoročne, v rámci ktorej sú vyčíslené aj mzdové výdavky v objeme 142 000 eur.  Analýza vplyvov na rozpočet verejnej správy nie je vypracovaná korektne, v tabuľke č. 1 nie sú vyplnené údaje v riadkoch „Financovanie zabezpečené v rozpočte“, resp. „Rozpočtovo nekrytý vplyv“ a chýbajú aj sumárne údaje za jednotlivé časti. V časti „vplyv na počet zamestnancov“ sa majú uvádzať konkrétne počty osôb, nie finančná čiastka. Zároveň Komisia upozorňuje, že v tabuľke č. 5 analýzy vplyvov sa uvádza počet zamestnancov 10, čo nekorešponduje s doložkou vybraných vplyvov, kde sa v časti 10. Poznámky uvádza, že na personálne dobudovanie SOI bude potrebné navýšenie minimálne o 2 zamestnancov. Uvedené Komisia žiada zosúladiť.  Vzhľadom na to, že účinnosť návrhu zákona je od 1. 6. 2019, Komisia žiada úmerne upraviť aj kvantifikácie na rok 2019. V nadväznosti na uvedené Komisia žiada prepracovať analýzu vplyvov na rozpočet verejnej správy a zosúladiť s doložkou vybraných vplyvov. Finančné prostriedky, potrebné na personálne a technické dobudovanie SOI Komisia žiada zásadne zabezpečiť v rámci schválených limitov počtu zamestnancov a limitov výdavkov MH SR bez dodatočných požiadaviek na štátny rozpočet a zvýšenie limitu počtu zamestnancov.  Z formálneho hľadiska je potrebné vo všetkých tabuľkách analýzy uviesť konkrétne roky 2019 až 2022.  Pripomienky uvedené v Stanovisku Komisie sú do analýzy vplyvov zapracované.  Po úprave jednotlivých častí materiálu predkladateľ opätovne predložil Komisii doložku a súvisiace podklady na posúdenie. Komisia k nim 2. 4. 2019 vyjadrila súhlasné stanovisko. Následne však MF SR zaslalo svoje stanovisko s niekoľkými pripomienkami:  Upozorňujeme, že analýza vplyvov na rozpočet verejnej správy musí byť vypracovaná na roky 2019 až 2022. Nakoľko účinnosť zákona sa navrhuje od 1. 6. 2019, dopad na rok 2019 žiadame kvantifikovať na 7 mesiacov a uviesť, že financovanie je zabezpečené v rozpočte MH SR. V tabuľke č. 1 analýzy vplyvov nie sú vyplnené údaje v riadkoch „financovanie zabezpečené v rozpočte“, resp. „rozpočtovo nekrytý vplyv“, uvedené žiadame doplniť za všetky roky a zosúladiť s doložkou vybraných vplyvov, kde sa uvádza rozpočtovo nezabezpečený vplyv. Zároveň je potrebné vyplniť časť 2. 1. 1. analýzy vplyvov.  Zásadne žiadame finančné prostriedky, potrebné na personálne a technické dobudovanie SOI v rokoch 2019 až 2022 zabezpečiť v rámci schválených limitov počtu zamestnancov a limitov výdavkov MH SR bez dodatočných požiadaviek na štátny rozpočet a zvýšenie limitu počtu zamestnancov.  Prvá pripomienka bola zapracovaná, druhá nebola akceptovaná a pretrváva k nej rozpor, ktorý sa bude riešiť v rozporovom konaní. |